Guaranifolket er en del av en større urbefolkningsfamilie i Sør-Amerika med flere kulturelle og språklige fellestrekk (tupí-guaraní). De første europeerne som koloniserte Sør-Amerika, traff disse urfolkene på flere ulike steder på østkysten av kontinentet. Guarani er også det opprinnelige språket til denne gruppen og ett av to offisielle språk i Paraguay. Landet har også kalt myntenheten sin guarani.